TVO รายได้ขายเพิ่ม! ดันกำไรปี 64 โต 25% แตะ 2.06 พันลบ. ปันผล 0.90 บ. ขึ้น XD 11 มี.ค.นี้
TVO รายได้ขายเพิ่ม! ดันกำไรปี 64 โต 25% แตะ 2.06 พันลบ. จากปีก่อน 1.65 พันลบ. แจกปันผล 0.90 บ./หุ้น ขึ้น XD 11 มี.ค. กำหนดจ่าย 13 พ.ค. 65
25 ก.พ. 2565

บริษัท น้ำมันพืชไทย จำกัด (มหาชน) หรือ TVO รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

โดยผลการดำเนินในปี 2564 เพิ่มขึ้นเนื่องจากรายได้จากการขายรวม อยู่ที่ 31,308 ล้านบาท เพิ่มขึ้นร้อยละ 25.42 เมื่อเทียบกับปี 2563 อยู่ที่ 24,963 ล้านบาท โดยส่วนใหญ่มาจากรายได้จากการขายผลิตภัณฑ์ต่างๆของบริษัทฯ อยู่ที่ 30,967 ล้านบาท เพิ่มขึ้นจากปี 2563 อยู่ที่ 24,709 ล้านบาท และรายได้จากการขายวัสดุหีบห่อของบริษัทย่อยเท่ากับ 341 ล้านบาท เพิ่มขึ้นจากปี 2563 อยู่ที่ 254 ล้านบาท
นอกจากนี้บริษัทฯ เตรียมปันผลจากงวดดำเนินงานวันที่ 1 ก.ค.2564-31 ธ.ค.2564 และกำไรสะสม เป็นเงินสดในอัตรา 0.90 บาท/หุ้น กำหนดวันที่ไม่ได้รับสิทธิปันผล 11 มี.ค. 2565 และกำหนดจ่าย 13 พ.ค. 2565